Legal Document

Category: 1726

Text:
55. ΠΡΟΕΔΡΙΚΟΝ ΔΙΑΤΑΓΜΑ της 8 Ιαν./27 Φεβρ. 1979 (ΦΕΚ Δ΄ 124) Περί τροποποιήσεως του ρυμοτομικού σχεδίου Συκεών (Θεσσαλονίκης). Άρθρ.1.-Εγκρίνεται η τροποποίησις του ρυμοτομικού σχεδίου Συκεών (Θεσσαλονίκης) κατά την συμβολήν των οδών Ρωμανίδου και Ελευθερίου Βενιζέλου δια της δημιουργίας κοινοχρήστου χώρου, ως εμφαίνεται εις το υπό του Γενικού Διευθυντού Οικισμού τεθεωρημένον δια της υπ’ αριθ. Γ. 36617/1978 πράξεως αυτού σχετικόν πρωτότυπον διάγραμμα υπό κλίμακα 1:500, του οποίου συνοπτικόν αντίτυπον δημοσιεύεται μετά του παρόντος. Άρθρ.2.-Επιβάλλεται προκήπιον πλάτους 3 μέτρων κατά το πρόσωπον των οικοπέδων, ωκοδομημένων ή μη, των κειμένων επί του οικοδομικού τετραγώνου του ευρισκομένου κατά την συμβολήν των οδών Ελευθ. Βενιζέλου και Ρωμανίδου και εχόντων πρόσωπον προς τον κοινόχρηστον χώρον τον δημιουργούμενον δια του προηγουμένου άρθρ. 1 του παρόντος, ως εις το αυτό διάγραμμα εμφαίνεται. Εις τον αυτόν επί των Δημοσίων Έργων Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Ε.β.53-55 Σχέδιο Πόλεως Θεσσαλονίκης